Η συμβολή της Ελληνικής ναυτιλίας στην εξωστρεφή ανάπτυξη της χώρας: Ιστορία και προοπτικές
Creators: name: Φαρμάκη, Ζωή Μιχαήλ
Publisher: name: Aristotle University of Thessaloniki
Year: 2019
Subjects: Ελληνική ναυτιλία
Ελληνική οικονομία
Ανταγωνιστικότητα
Greek shipping
Greek economy
Competitiveness

description: Τα τελευταία χρόνια, κυρίως μετά το ξέσπασμα της οικονομικής κρίσης στη χώρα μας και την προσπάθεια πολλών κλάδων της οικονομίας μας να βρουν τρόπους για την αντιμετώπιση των επιπτώσεων αυτής, πολλά είναι εκείνα τα άρθρα που αναφέρουν την ελληνική ναυτιλία, ως έναν εύρωστο κλάδο, με παγκόσμιο ηγετικό ρόλο και θετική συνεισφορά στην ελληνική πραγματικότητα και οικονομία. Οι δύο αυτοί παράγοντες αποτελούν βασικούς πυλώνες ανάπτυξης για τη χώρα μας, οι οποίοι αν αξιοποιηθούν σωστά, θα υπάρξει δυνατότητα για ακόμη περισσότερες προοπτικές. Η μεθοδολογία που ακολουθήθηκε είναι κατά κύριο λόγο βιβλιογραφική και ειδησεογραφική έρευνα. Με τη βοήθειά της λοιπόν, έγινε προσπάθεια να δοθεί μια συνολική και με όσο το δυνατόν περισσότερη σαφήνεια, εικόνα της ελληνικής ναυτιλίας καλύπτοντας μια μεγάλη χρονική περίοδο και να παρουσιαστεί ο κύριος σκοπός της παρούσας διπλωματικής, ο οποίος είναι να αναλύσει, να διερευνήσει ποσοτικά και να αναδείξει τη θετική συμβολή της ελληνικής ναυτιλίας στην οικονομία της Ελλάδας με τη βοήθεια στατιστικών στοιχείων. Πιο αναλυτικά, στο 1ο κεφάλαιο της εργασίας, γίνεται μια εισαγωγή ώστε να γνωρίσουμε καλύτερα τον κλάδο των θαλάσσιων μεταφορών και να κατανοήσουμε τη σημασία της ελληνικής ναυτιλιακής βιομηχανίας, η οποία εξελίχθηκε κατά ένα μεγάλο βαθμό, χάρη στην επιχειρηματικότητα και το ναυτικό «DNA» των Ελλήνων πλοιοκτητών. Έτσι, η ελληνική ναυτιλία έφτασε στο σημείο να αναγνωρίζεται ως ένας από τους «δυνατότερους» παίκτες στην παγκόσμια ναυτιλιακή «σκακιέρα», τόσο σε αριθμό πλοίων όσο και σε όρους χωρητικότητας. Το 2ο κεφάλαιο παρουσιάζει την πορεία της ελληνικής ναυτιλίας, κάνοντας μια συνοπτική αρχικά αναδρομή, από την περίοδο των μινωικών χρόνων, όπου εμφανίζονται οι πρώτες μορφές πλοίων, μέχρι και τη δύσκολη αλλά ιδιαίτερα ευνοϊκή για την ελληνική ναυτιλία, εποχή της τουρκοκρατίας. Στη συνέχεια, γίνεται μια πιο αναλυτική περιγραφή της εξέλιξης της ελληνικής ναυτιλίας και του στόλου της, καλύπτοντας τις περιόδους του Α’ και Β’ παγκοσμίου πολέμου και όλες τις ενδιάμεσες δεκαετίες που ακολούθησαν, μέχρι και τη σύγχρονη εποχή που διανύουμε, για την οποία μας πληροφορεί το 3ο κεφάλαιο. Το 4ο κεφάλαιο αποτελεί τον πυρήνα της συγκεκριμένης εργασίας και επικεντρώνεται στη θετική συνεισφορά της ναυτιλίας στην ανάπτυξη της ελληνικής οικονομίας, γεφυρώνοντας συστηματικά το έλλειμμα του εμπορικού ισοζυγίου της χώρας, συμβάλλοντας στα φορολογικά έσοδα, στη δημιουργία θέσεων εργασίας καθώς στην αύξηση του ΑΕΠ μέσω της δημιουργίας προστιθέμενης αξίας για όλους τους παραγωγικούς τομείς. Το 5ο κεφάλαιο παρουσιάζει τις προοπτικές βελτίωσης της ελληνικής ναυτιλίας και της ανταγωνιστικότητάς της. Προσπαθεί να μας εισάγει στον όρο ναυτιλιακή συστάδα, maritime cluster, ο όποιος φαίνεται ότι αποκτά ολοένα και περισσότερο σημαντικό ρολό στη ναυτιλία διεθνώς. Επίσης απαριθμεί λύσεις και προτάσεις για την ανάπτυξη του ελληνικού ναυτιλιακού πλέγματος, ώστε η ελληνική ναυτιλία να αποκτήσει ανταγωνιστικό πλεονέκτημα σε επίπεδο καινοτομιών και προσφερόμενων υπηρεσιών και εν τέλει να μπορέσει να σταθεί επάξια απέναντι σε σύγχρονα διεθνή ναυτιλιακά κέντρα. Στο 6ο κεφάλαιο παρουσιάζονται στον αναγνώστη έννοιες όπως «Γαλάζια Οικονομία» και «Γαλάζια Ανάπτυξη», οι οποίες προάγουν μια βιώσιμη σχέση μεταξύ της οικονομικής ανάπτυξης, που προκύπτει από τις θαλάσσιες δραστηριότητες και του οικοσυστήματος. Τέλος στο 7ο κεφάλαιο περιλαμβάνονται τα συμπεράσματα που εξήχθησαν από το σύνολο της εργασίας. Ακολουθούν οι πηγές βιβλιογραφίας και το παράρτημα πινάκων
description: In recent years, especially after the outbreak of the economic crisis in our country and the efforts of many branches of our economy to find ways to deal with this impact, many are those articles that refer to Greek shipping as a robust industry with a global leading role and a positive contribution to Greek reality and economy. These two factors are the main pillars of our country’s development, which if properly exploited, will allow for even more prospects. The methodology which was followed is mainly bibliographic and news research. With its help, an effort was made to give a comprehensive and as clear as possible picture of the Greek shipping, covering a long period of time and to present the main purpose of this diplomacy, which is to analyze, quantitatively investigate and highlights the positive contribution of Greek shipping to the economy of Greece with the help of statistical data. More specifically, in the 1st chapter of the paper, an introduction is made to get to know the maritime transport industry better and to understand the importance of the Greek shipping industry, which has evolved to a great extent thanks to the entrepreneurship and naval DNA of the Greeks ship-owners. Thus, Greek shipping has reached the point of being recognized as one of the "strongest" players in the global shipping "chessboard", both in number of ships and in terms of tonnage. The second chapter presents the course of Greek shipping, making a brief initial flashback, from the Minoan period, where the first ship forms appear, to the difficult but very favorable for Greek shipping era of the Ottoman domination. Then, a more detailed description of the evolution of Greek shipping and its fleet is made, covering the periods of World War I and World War II and all the subsequent decades that followed, up to the present day, which is covered in chapter 3. The 4th chapter is the core of this work and it focuses on the positive contribution of shipping to the development of the Greek economy, bridging systematically the country's trade deficit, contributing to tax revenues, to job creation as well as GDP growth through the creation of added value for all productive sectors. The 5th chapter presents the prospects for improving Greek shipping and its competitiveness. It tries to introduce us into the term of maritime cluster, which seems to get an increasingly important role in international shipping. It also lists solutions and proposals for the development of the Greek maritime cluster, so that Greek shipping can gain a competitive advantage in terms of innovation and services and it ultimately be able to stand up against modern international shipping centers. In the 6th chapter, the concepts of "Blue Economy" and "Blue Growth" are presented to the reader, which promote a sustainable relationship between economic growth resulting from marine activities and the ecosystem. Finally, chapter 7 contains the conclusions drawn from the whole work